उद्घोषकको भुमिकामा रहेका नेपाल क्रिकेट संघ(क्यान)का महासचिव अशोकनाथ प्याकुर्यालको अनुरोधमा बिहीबारबाट सुरु भएको विशेष साधारणसभाको उद्घाटन समारोहमा प्रमुख अतिथी युवा तथा खेलकुद मन्त्री जगतकुमार सुनार(विश्वकर्मा)ले पानसमा दियो बाल्दै थिए। दियो बल्दै गर्दा मञ्चबाट एउटा आवाज आयो, ‘अब क्रिकेटको भविष्य उज्यालो भयो।’ सो आवाजमा मन्त्री मुस्कुराए, उपस्थित सबैले ताली बजाए।
